เมื่อ ลงทุนแมน ได้ไปดูงานกับ AP ที่ญี่ปุ่น
ผู้สนับสนุน.. สัปดาห์ที่ผ่านมา.. ลงทุนแมนได้มีโอกาสเป็นส่วนหนึ่ง ในทริปของ AP เพื่อบินไปดูงานที่ประเทศญี่ปุ่น  ซึ่งทริปครั้งนี้เกิดขึ้นจากความร่วมมือกันของ AP  และพันธมิตรทางธุรกิจอย่าง Mitsubishi  แล้วทั้งสองบริษัทจับมือกันทำอะไร? ลงทุนแมนจะเล่าให้ฟัง
5 ก.ย. 2562

ผู้สนับสนุน..
เมื่อ ลงทุนแมน ได้ไปดูงานกับ AP ที่ญี่ปุ่น / โดย ลงทุนแมน
สัปดาห์ที่ผ่านมา..
ลงทุนแมนได้มีโอกาสเป็นส่วนหนึ่ง
ในทริปของ AP เพื่อบินไปดูงานที่ประเทศญี่ปุ่น
ซึ่งทริปครั้งนี้เกิดขึ้นจากความร่วมมือกันของ AP 
และพันธมิตรทางธุรกิจอย่าง Mitsubishi
แล้วทั้งสองบริษัทจับมือกันทำอะไร?
ลงทุนแมนจะเล่าให้ฟัง
ก่อนอื่นต้องบอกก่อนว่า..
AP ไม่ได้กำลังจะขยายธุรกิจผลิตรถยนต์ หรือเครื่องใช้ไฟฟ้า
จริงๆ แล้ว Mitsubishi เป็นหนึ่งในกลุ่มธุรกิจขนาดใหญ่ในประเทศญี่ปุ่น
ก่อตั้งมาแล้วกว่า 147 ปี ทำธุรกิจหลายอย่าง โดยมีธุรกิจหลักก็คือ
MUFG Bank ทำธุรกิจธนาคาร 
Mitsubishi Corporation ทำธุรกิจค้าขาย
Mitsubishi Electric ทำธุรกิจผลิตเครื่องใช้ไฟฟ้า
Mitsubishi Heavy Industries ทำธุรกิจผลิตเครื่องจักร
ทั้ง 4 บริษัทนี้มีมูลค่าบริษัทรวมกันกว่า 4.4 ล้านล้านบาท 
คิดเป็นกว่า 1 ใน 3 ของ GDP ประเทศไทย..
สำหรับบริษัทที่เป็นพันธมิตรกับ AP ก็คือ 
บริษัท Mitsubishi Estate ซึ่งทำธุรกิจอสังหาริมทรัพย์
ในปี 2018 บริษัทมีรายได้ 3.6 แสนล้านบาท กำไร 3.9 หมื่นล้านบาท โดยเป็นรายได้มาจาก
ธุรกิจอาคารสำนักงาน 42%
ธุรกิจที่อยู่อาศัย 33%
ธุรกิจห้างสรรพสินค้า 8%
ธุรกิจต่างประเทศ 6%
และอื่นๆ อีก 11%
ที่น่าสนใจคือ การพัฒนาโครงการอสังหาริมทรัพย์ของ Mitsubishi จะเน้นคอนเซ็ปต์การบริหารพื้นที่สีเขียว
ยกตัวอย่างเช่น การพัฒนาพื้นที่สีเขียวใจกลางย่านเศรษฐกิจในกรุงโตเกียว
รวมไปถึงการพัฒนาโครงการ Izumi Park Town ที่เมืองเซนได บนพื้นที่กว่า 10.7 ล้านตารางเมตร ซึ่งมีที่พักอาศัยสำหรับ 50,000 คน และพื้นที่อุตสาหกรรมสำหรับ 700 บริษัท
โดยโครงการนี้มีพื้นที่สีเขียวที่กินเนื้อที่กว่า 30% ของโครงการทั้งหมด หรือประมาณ 3.2 ล้านตารางเมตร
ซึ่ง คอนเซ็ปต์พื้นที่สีเขียวภายในโครงการจะกลายมาเป็นส่วนสำคัญสำหรับความร่วมมือของ AP และ Mitsubishi Estate ที่กำลังจะเกิดขึ้นในประเทศไทย
แล้ว AP กับ Mitsubishi Estate กำลังจะทำอะไร?
นอกเหนือจากการแลกเปลี่ยนประสบการณ์ทางธุรกิจระหว่างกัน..
AP และ Mitsubishi Estate ยังร่วมทุนกันจดทะเบียนบริษัท Premium Residence เพื่อทำธุรกิจพัฒนาโครงการที่อยู่อาศัยในประเทศไทย
โดยโครงการร่วมทุนภายใน 5 ปีจะมีมูลค่ารวมกันกว่า 74,430 ล้านบาท
จริงอยู่ว่า.. จุดสำคัญของผู้ซื้อโครงการอสังหาริมทรัพย์ก็คือ ราคา และ ทำเลที่ตั้ง ซึ่งการลงทุนพัฒนาพื้นที่สีเขียวภายในโครงการ ก็หมายความว่าค่าใช้จ่ายในการออกแบบและสร้าง ก็จะมากขึ้น ซึ่งอาจส่งผลกระทบไปยังราคาที่อาจจะสูงขึ้นด้วย
แต่มันก็ถือเป็นความท้าทายที่ยังไม่มีบริษัทอสังหาริมทรัพย์ไทยรายไหนทำมาก่อน..
เรื่องนี้ก็ถือเป็นหนึ่งความร่วมมือทางธุรกิจที่น่าสนใจ
แล้ว AP กับ Mitsubishi จะนำคอนเซ็ปต์ที่ประสบความสำเร็จในประเทศญี่ปุ่นมาตอบโจทย์คนไทยได้ดีขนาดไหน เราคงต้องติดตามกันต่อไป
แต่สิ่งที่จะเกิดขึ้น ก็คือความเชี่ยวชาญของทั้ง 2 บริษัทจะถูกนำมารวมกัน ซึ่งทำให้เราได้มุมมองใหม่ๆ ที่ต่างไปจากเดิม..
References
-AP IR 2019
-Mitsubishi Estate IR 2019
-Mitsubishi Estate Investor Presentation 2019
-Mitsubishi Group